section_heading: Povijest
paragraph_text: Godine 1975. Kršćanska sadašnjost pokrenula je teološki časopis Svesci – Communio. Osnovna odrednica časopisa bila je u zajedništvu s međunarodnim teološkim časopisom Communio. No zbog ondašnjih prilika donosio tekstove i iz ostalih teoloških časopisa. 2010. godine ponovo je počeo izlaziti na teološki časopis Communio, sada samo kao Communio, odnosno objavljuje isključivo članke iz Communija. Razlog su promijenjene okolnosti društva i Crkve i zbog mnoštva teoloških časopisa na hrvatskom i na drugim jezicima nema potrebe preuzimati članke iz drugih časopisa. Communio je osim toga istinski časopis 'zajedništva', gdje ne prevladava jedna teološka misao, nego se mogu susresti najrazličitiji pristupi životu Crkve, društva, znanosti. Time Communio u ovomu novom ruhu ne gubi ništa od pluralnosti života Crkve, jer je to zadano časopisu samim naslovom. Hrvatsko izdanje izlazi dvaput godišnje, objavljuje ponajbolje članke iz svih ostalih uredništava, ali i članke hrvatskih teologa i ostalih znanstvenika. Glavni i odgovorni urednik hrvatskog izdanja je Ivica Raguž.